<classify> Hivi karibuni, Taifa Stars iliikaribisha Super Eagles na kutoka nayo sare ya kutofungana katika mchezo wa kufuzu kucheza fainali za Mataifa ya Afrika uliofanyika kwenye Uwanja wa Taifa, Dar es Salaam. Fainali hizo za Mataifa ya Afrika mwaka 2017 zitafanyika nchini Gabon.Akizungumza na gazeti hili ofisini kwake mjini Sumbawanga, Jaji Sambo aliwapongeza wachezaji wa Taifa Stars kwa kuonesha mchezo mzuri wa kupendeza na kufanikiwa kuibana Nigeria katika mchezo huo.Sina shaka hata kama Rais Jakaya Kikwete angefika kiwanjani hapo angeondoka akiwa amefurahi kwani sio siri vijana wetu walisakata ndinga la kisasa tena kwa kiwango kizuri ... alisisitiza.Jaji Sambo alibainisha kuwa iwapo kama Taifa Stars na benchi lake la ufundi wakijipanga vizuri zaidi wanaweza kujihakikishia ushindi katika mechi zao zijazo dhidi ya Chad, Misri marudio na Nigeria marudio na kuhakikisha wanafuzu kucheza fainali hizo za Afrika.Katika mechi ijayo, Taifa Stars watacheza ugenini dhidi ya Chad mapema mwakani kabla ya kurudiana kwenye Uwanja wa Taifa, Dar es Salaam, huku Nigeria watakuwa na kibarua kigumu watakapocheza na mabingwa wa kihistoria wa Afrika, Misri wakiwa nyumbani Machi mwakani.  <topic>: MICHEZO 